सनी लियॉन के पिंक लिप्स में हुस्न के तड़का
मुंबई - बेबी डॉल में अपना सेक्सी अदा से लोगन के दिल प छुरी चलावे वाली सनी लियॉन अबकी बेर कटारी चलावे के तैयारी क देले बाड़ी।
सनी के ‘‘हेट स्टोरी 2’’ के आइटम सांग "पिंक लिप्स" के लोग बेसब्री से इंतजार कर रहल बाड़े। सनी के पसंद करेवाला लोग खातिर निमन खबर इ बा कि सोमवार के टी-सिरीज़ ‘‘पिंक लिप्स’’ के ट्रेलर रिलीज क देलस।
सनी के इ आइटम सांग भी उनुकर पहिला सभ आइटम सॉन्ग निहन ही भड़कदार अवुरु मसालेदार बाटे। हमेशा निहन ए गाना में भी सनी अपना बोल्ड अवुरी सेक्सी अदा के भरपूर तड़का देले बाड़ी।
अईसे त फिल्म में हीरोइन सुरवीन चावला बाड़ी, लेकिन सनी के ए गाना से उ तनिका परेशान जरूर होइहे। उनुका इ जरूर लागत होई कि कहीं एक गाना के बल प सनी पूरा फिल्म प भारी मत परे लागस।
मीत ब्रदर्स के संगीत से सजल ए गाना में हिट होखे के पूरा मसाला बा, उम्मेद बा कि सनी के प्रशंसक ए गाना के जरूर पसंद करीहे।
bho_Deva bho_Deva bho_Deva bho_Deva bho_Deva bho_Deva